(৩) শর সমূহ বা ফালবাজি বা ভাগ্যবাজি। আল্লাহ তায়ালা অন্যত্র বলেন- “ তারা আপনাকে নেশাদার দ্রব্য ও জুয়া সর্ম্পকে জিজ্ঞেস করে, আপনি বলুন- তাতে বড় গুনাহ হয় ” (সূরা বাকারাহ- ২১৯নং আয়াত)। ওসমান (রাঃ) বলেন, রাসূল (সাঃ) বলেছেন- তোমরা নেশাদ্বার দ্রব্য থেকে বেঁচে থাক। কেননা নেশাদ্বার দ্রব্য হচ্ছে অশ্লীল কর্মের মূল। যে ব্যক্তি নেশাদার দ্রব্য থেকে বেঁচে থাকেনা তারা আল্লাহ এবং তাঁর রাসূলের নাফরমানী করে । আর আল্লাহ ও তাঁর রাসূলের নাফরমানী করার কারণে সে শাস্তীর হক্বদার হয়। আল্লাহ তায়ালা বলেন- যারা আল্লাহ ও তাঁর রাসূল (সাঃ) এর নাফরমানী করে এবং সীমালঙ্গন করে, আল্লাহ তায়ালা তাকে এমন আগুনে প্রবেশ করাবেন যেখানে সে চিরকাল থাকবে। তার জন্য রয়েছে অপমানজনক শাস্তি। (সূরা নিসা- ২/১৬৭ পৃষ্ঠা মদ্যপান অধ্যায়) । জাবির (রাঃ) বলেন, রাসূল (সাঃ) বলেছেন- নিশ্চয়ই আল্লাহর ওয়াদা রয়েছে নেশাদার দ্রব্য পানকারীদের আল্লাহ “ ত্বিনাতে খাবাল ” পান করাবেন। জিজ্ঞেস করা হল, হে আল্লাহর রাসূল (সাঃ) ত্বিনাতে খাবাল কি জিনিস ? রাসূল (সাঃ) বললেন- জাহান্নামীদের শরীর হতে গলে পড়া রক্তপুজ মিশ্রিত অত্যন্ত গরম তরল পদার্থ ( মুসলিম- ২/১৬৭ পৃষ্ঠা)। আবু হুরাইরা (রাঃ) বলেন, রাসূল (সাঃ) বলেছেন- সর্বদা নেশাদার দ্রব্য পান করা মূর্তি পূজার ন্যায় অপরাধ। (ইবনে মাজাহ-৩৩৭৫) আবু দারদা (রাঃ) বলেন, রাসূল (সাঃ) বলেছেন- সর্বদা নেশাদার দ্রব্য পানকারী জান্নাতে যাবে না। (ইবনে মাজাহ- ৩৩৭৬) আব্দুল্লাহ ইবনে আমর (রাঃ) বলেন, রাসূল (সাঃ) বলেছেন- পিতা মাতার অবাধ্য সন্তান-জুয়া ও লটারীতে অংশগ্রহন কারী, খোটা দানকারী এবং সর্বদা মদপানকারী জান্নাতে যাবে না। (মিশকাত- ৩৬৫৩) ইবনু ওমর (রাঃ) বলেন, রাসূল (সাঃ) বলেছেন- তিন শ্রেণীর লোকের প্রতি আল্লাহ তায়ালা জান্নাত হারাম করেছেন (১) সর্বদা মদপানকারী (২) পিতা-মাতার অবাধ্য সন্তান ও (৩) পরিবারে বেপর্দার সুযোগ দানকারী। (নাসাঈ মিশকাত-৩৬৫৫) আবু মুসা আশআরী (রাঃ) বলেন, রাসূল (সাঃ) বলেছেন- তিন শ্রেণীর লোক জান্নাতে যাবে না- (১) সর্বদা নেশাদার দ্রব্য পানকারী (২) আত্বীয়তার সর্ম্পক বিচ্ছিন্নকারী (৩) যাদুকে বিশ^াসকারী (মিশকাত - ৩৬৫৩) আব্দুল্লাহ ইবনে আমর (রাঃ) বলেন, রাসূল (সাঃ) বলেছেন- যে ব্যক্তি নেশাদার দ্রব্য পান করবে আল্লাহ তায়ালা তার ৪০ দিন ছালাত কবুল করবেন না। যদি এ অবস্থায় মৃত্যুবরণ করে তা হলে জাহান্নামে যাবে। যদি তওবাহ করে তাহলে আল্লাহ তার তওবাহ কবুল করবেন না । যদি এ অবস্থায় মৃত্যুবরণ করে তা হলে জাহান্নামে যাবে। এভাবে তিনবার লোকটি ওয়াদা ভঙ্গ করে চতুর্থ বার মদপান করে তাহলে আল্লাহ তাকে ক্বিয়ামতের দিন “ রাদাগাতুল খাবাল ” পান করাবেন আর তা হল জাহান্নামীদের শরীর হতে গলে পড়া রক্তপুঁজ মিশ্রিত গরম তরল পদার্থ। (ইবনে মাজাহ - ২৭৩৮) আনাস (রাঃ) হতে বর্ণিত, রাসূল (সাঃ) এমন দশ শ্রেণীর লোকের প্রতি অভিশাপ করেছেন যারা মদের সাথে সম্পর্ক রাখে- (১) যে লোক মদের নির্যাস বের করে। (২) প্রস্তুতকারক। (৩) মদপান কারী। (৪) যে পান করায় (৫) আমদানীকারক (৬) যার জন্য আমদানী করা হয়। (৭) বিক্রেতা (৮) ক্রেতা (৯) সরবরাহকারী (১০) এর লভ্যাংশ ভোগকারী (তিরমিযী, মিশকাত- ২৭৭৬) আবু মালিক আশআরী (রাঃ) বলেন- রাসূল (সাঃ) বলেছেন- আমার কিছু উম্মত মদ্যপান করবে এবং তার ভিন্ন ভিন্ন নাম রাখবে। তাদের নেতাদেরকে গায়িকা ও বাদ্যযন্ত্র দ্বারা সম্মান করা হবে। আল্লাহ তায়ালা তাদেরকে ভ‚মিকম্পের মাধ্যমেই মাটিতে ধসিয়ে দিবেন। আর তাদেরকে বানর ও শুকুরে পরিনত করবেন। (বুখারী- ৪০২০)